Voldemar Larens

Voldemar Larens (15. detsember (vkj)/ 28. detsember 1914 Joaorg, Joala vald, Vaivara kihelkond, Virumaa – 19. august 1943 Kiviõli, Erra vald, Lüganuse kihelkond, Virumaa) oli eesti poksija.

Ta võistles Narva Võitleja ja Kiviõli Spordiklubi eest. Oli aastatel 1933–1939 Virumaa meister kergekeskkaalus (kuni 147 naela ehk 66,7 kg) ja keskkaalus (kuni 160 naela ehk 72,6 kg).H. L. ""Kuldne kaheksa" – Virumaa poksimeeskond". Põhja Kodu nr 49, 29. aprill 1940. Lk 3

Ta sai Eesti meistrivõistlustel 1937. aastal kergekeskkaalus (kuni 147 naela ehk 66,7 kg) 3. koha ja 1939. aastal keskkaalus (kuni 160 naela ehk 72,6 kg) 2. koha.

Ta sai 1935. aastal I Eesti raskejõustikumängude Tallinnas poksivõistlustel Viru- ja Järvamaa võistlejana kergekeskkaalus (kuni 147 naela ehk 66,7 kg) 2. kohaRein Pajur. "Poksi lugu". Tallinn 2018. Lk 218 ja 1939. aasta II Eesti mängude poksivõistlustel Tallinnas Virumaa võistlejana keskkaalus (kuni 160 naela ehk 72,6 kg) samuti 2. koha.Rein Pajur. "Poksi lugu". Tallinn 2018. Lk 243

On esindanud Eestit maavõistlustel ja Balti turniiridel. Kuulus oli tema kohtumine 4. Balti turniiril Riias kergekeskkaalus (kuni 147 naela ehk 66,7 kg) kuulsa lätlase Konstantins Tjastoga, kus Larens osutas sedavõrd südi vastupanu, et algul kuulutati kohtumine lõoppenuks viigiga. Hiljem muutsid kohtunikud tulemuse Tjasto võiduks Läti võistkonna põhjendusega, et Larens olevat sooritanud keelatud madallöögi – mida aga polevat fikseerinud ükski kohtunik. See põhjustas palju proteste ja isegi mõtteid Balti turniiri ärajätmisest."Eesti võitis Balti poksiturniiri suurelt. Kaheksast võimalikust meistritiitlist kuus Eestile. – Viimasel õhtul võitsid Gutman, Stepulov ja Linnamägi. – Larents tegi Tjastoga viigi, kuid hiljem kuulutati võitjaks lätlane. – Võidukas meeskond saabub koju täna õhtul". Uus Eesti nr 252, 17. september 1937. Lk 2

Oli Kiviõli vabatahtliku tuletõrje ühingu (VTÜ), Omakaitse ja Eesti Rahva Ühisabi Erra piirkonna liige.Leinateade. Virumaa Teataja nr 97, 31. august 1943. Lk 3

Ta langes Kiviõlis kuriteo ohvriks.Leinateade. Virumaa Teataja nr 99, 4. september 1943. Lk 3

Viited

Kirjandus
H. L. ""Kuldne kaheksa" – Virumaa poksimeeskond". Põhja Kodu nr 49, 29. aprill 1940. Lk 3

Välislingid
Voldemar Larensi sporditulemused
"Portree Voldemar Larensist". Pühendusega 24. aprill 1937. Eesti Rahvusarhiiv, RA EAA.2111.1.13975.7
"IV Balti turniir poksis Riias 14.-16. septembril 1937. Avadefilee. Vasemal Eesti võistkond, vasakult: 2. Valle Leet, 3. A. Ree, 4. V. Larens, 5. Nikolai Stepulov, 6. Evald Seepere, 7. Karl Käbi, 8. Hans Gutmann, 9. Nigul Maatsoo, 10. Arne Tihaste, 12. Peeter Matsov". Eesti Spordi- ja Olümpiamuuseum, ESM F 189:159/B 1432

Kategooria:Eesti poksijad
Kategooria:Eesti tuletõrjujad
Kategooria:Lüganuse kalmistule maetud
Kategooria:Sündinud 1914
Kategooria:Surnud 1943